Ker se za postopek izkopa uporabljajo različne tehnike in orodja, poznamo več vrst izkopov. Za katero vrsto se odločimo, je odvisno predvsem od namena izkopa in pa uporabljenega materiala.
Če se odločate za izkop za hišo oziroma izkop gradbene jame, je dobro poznati proces tudi v primeru, da ste se delo odločili zaupati strokovnjaku. Postopek vključuje pripravo terena, označitev delovne lokacije in strojni izkop z bagrom. Izbira bagra je odvisna od velikosti delovišča, zahtevnosti terena in namena izkopa. Če boste delo prepustili strokovnjaku, bo za ustrezen gradbeni stroj poskrbel on. Na koncu bo izvajalec  odvečni material odpeljal na najbližjo deponijo oziroma ga bo po potrebi porabil za planiranje terena. Priporočamo vam, da se za vse podrobnosti dogovorite še pred začetkom dela.
Po opravljenem izkopu je pomembno tudi, da so tla ustrezno pripravljena za postavitev temeljev. To vključuje strojno utrjevanje tal z vibracijsko ploščo do optimalne točke v skladu s statističnim izračunom. Za dobro utrjen teren je ključnega pomena namestitev filca pod gramoz in pa utrjeno tamponsko nasutje odpornega materiala.
Izkop zemlje zajema odstranjevanje plasti pod zgornjim delom tal za namene gradnje. V naseljih je treba biti še posebej pozoren na električno, plinsko in druge napeljave ter vodovod. Postopek lahko vključuje izkop zemlje, ponovno zasutje (vzpostavitev prejšnjega stanja) in odvoz odvečnega materiala na deponijo.
Izkop vrhnje plasti zemlje zajema le odstranjevanje najvišje plasti zemeljske površine. Sem štejemo razno rastlinje in druge razpadajoče materiale, ki bi lahko ovirali gradnjo. Ponavadi se izkop vrhnje plasti zemlje izvaja strojno v debelino do 40 centimetrov. Storitev prav tako vključuje tudi odvoz zemlje na deponijo.
Izkop kamnin je v primerjavi z ostalimi vrstami izkopa zelo zahteven postopek. Gre za proces, kjer je poudarek na izkopu skalnih površin, ki lahko predstavljajo veliko težavo za sam gradbeni proces. Ponavadi se uporablja posebna oprema in tehnike, kot so vrtanje, čiščenje trdih površin, peskanje za odstranitev kamnin ... Vsekakor je priporočljivo, da delo zaupate izkušenemu izvajalcu.
Izkop jarkov in kanalov je lahko ročni ali strojni, odvisno od specifične situacije. Pomembno je, da se pri načrtovanju upošteva predvsem zahtevnost površine. Storitev ponavadi vključuje minimalni odmet, dosip ali premet odvečnega materiala.